Francesco Cossiga

Bhí Francesco Cossiga (26 Iúil 1928 - 17 Lúnasa 2010) ina ochtú Uachtarán ar an Iodáil (1985-1992), ar an eite dheas.

 Saol 
Céimí de chuid Ollscoil Sassari sa tSairdín, bhí sé ina ollamh le dlí bunreachtúil san ollscoil sin freisin.

Bhí sé ina Dhaonlathaí Críostaí gníomhach ó bhí sé sna déaga. Toghadh chun Theach na dTeachtaí é sa bhliain 1958. Bhí sé ina bhall de ar feadh na ceathrún céid ina dhiaidh sin. 

Bhí sé ina Aire an Riaracháin Phoiblí agus na Réigiún (1974-76) agus ina Aire Gnóthaí Baile (1976-78.) D'éirigh sé as an dara post mar gheall ar an gconspóid maidir le dóthanacht na mbearta ar thug sé faoi ionas go seachnófaí go marófaí a chomhghleacaí Aldo Moro ag a chuid fuadaitheoirí.
clé|mion
Bhí Cossiga ina Phríomh-Aire ó Lúnasa 1979 go Deireadh Fómhair 1980.

Tugadh tacaíocht mhór dó, mar iarrthóir don uachtaránacht, cúig bliana dár gcionn, agus é an chéad duine a toghadh ar an gcéad bhallóid riamh.

Sa dá bhliain dheireanacha a bhí sé ina Uachtarán, d'éirigh sé ní ba cháintí maidir le córas na bpáirtithe polaitíochta san Iodáil (ní i bhfad ina dhiaidh sin a thit an tóin as) agus maidir le gnéithe eile de shaol poiblí na tíre, ar nós polaitiú iomarcach na mbreithiúna. 

Mar Sheanadóir saoil, bhí páirt thábhachtach i bpolaitíocht na hIodáile aige go dtí go bhfuair sé bás beagnach, cé gur mhinic nach raibh sé ach ag iarraidh corraí a chur ar dhaoine d'aon ghnó.

Ar bhealaí, mar sin, bhí roinnt cosúlachtaí idir a ghairm polaitíochta agus gairm phoiblí An Ollaimh Sheáin Uí Cheallaigh, a bhí ina chomhaoiseach leis. 

D'éag Francesco Cossiga ar 17 Lúnasa 2010.

 Féach freisin 

 Tagairtí 

 Naisc sheachtracha 

Catagóir:Daoine a rugadh i 1928
Catagóir:Básanna in 2010
Catagóir:Ceannairí an Chogaidh Fhuair
Catagóir:Caitlicigh
Catagóir:Daoine faoi mhíchumas
Catagóir:Fir
Catagóir:Lucht comhcheilge
Catagóir:Príomh-Airí na hIodáile
Catagóir:Ridirí
Catagóir:Uachtaráin na hIodáile